2018-06-25

PASIŪLYMAS

DĖL LIETUVOS RESPUBLIKOS VALSTYBĖS TARNYBOS ĮSTATYMO nR. viii-1316 PAKEITIMO ĮSTATYMO PROJEKTUI nR. xIIIP-1596(2)

Siūloma keisti	Pasiūlymo turinys
str.	str. d.	p.

20	2	Argumentai: Kadangi valstybė yra suinteresuota kuo didesne valstybės tarnautojų kvalifikacija ir valstybės tarnyboje, kaip ir bet kurioje kitoje srityje, būtinas nuolatinis darbuotojų tobulėjimas, siūloma projekto nuostatose numatyti, kad valstybės tarnautojai užtikrinamas nuolatinis kvalifikacijos tobulinimas. Pasiūlymas: Pataisyti Projekto 20 straipsnio 2 dalį ir ją išdėstyti taip: „2. Įgyvendinant Vyriausybės nustatytus kvalifikacijos tobulinimo prioritetus arba valstybės ar savivaldybių institucijai ar įstaigai, kurioje valstybės tarnautojas eina pareigas, tikslus ir uždavinius, atsiradus poreikiui valstybės tarnautojui įgyti naujų žinių ar kompetencijų, užtikrinamas nuolatinis valstybės tarnautojų kvalifikacijos tobulinimas, finansuojamas iš valstybės ar savivaldybių institucijai ar įstaigai skiriamų valstybės biudžeto asignavimų ar kitų teisėtų lėšų. Kitais atvejais, suderinus su į pareigas priimančiu asmeniu, valstybės tarnautojų kvalifikacijos tobulinimas gali būti finansuojamas iš valstybės ar savivaldybių institucijai ar įstaigai skiriamų valstybės biudžeto asignavimų ar kitų teisėtų lėšų ir (ar) valstybės tarnautojo lėšų“.

Teikia

Seimo narys	Rimantas Jonas Dagys